[फ़ोन के रिंगटोन की आवाज़]
मम्मी
हेलो! हाँ, मम्मी।
हाँ, नाश्ता कर लिया। ग्यारह बज रहे हैं। ग्यारह बजे तक थोड़े ही भूखा रहूँगा।
वही सब।
अरे, वही ब्रेड, जैम, केला।
हाँ, दूध भी पी लिया।
हाँ।
अरे, सच में लगवा रखा है। झूठ क्यों बोलूँगा आपसे?
अरे मम्मी, आपको वहाँ बैठे-बैठे कैसे पता चल रहा है दूध नहीं लगवाया है?
लगवा रखा है।
अरे मम्मी, दूध पी लिया, कहाँ से भेजूँ फ़ोटो आपको?
हाँ, मम्मी, दूध पी लिया। मैं... मुझे काम है, मैं निकल रहा हूँ।
कल भेजता हूँ फ़ोटो। ठीक है?
गज़ब धड़ल्ले से झूठ बोल लेते हैं, सर, आप।
जब तू घर से दूर रहेगा, तू भी बोलना सीख जाएगा। चल।
क्यों बद्दुआ दे रहे हैं, सर? नई-नई शादी हुई है अभी।
[दरवाज़ा बंद करने की आवाज़]
यार, ये तो...
[अभिषेक बड़बड़ाते हुए]
ये क्या है? चाबी तो ले ले।
चाबी आपके पास है?
[फ़ोन के रिंगटोन की आवाज़]
-हाँ जी, सर। -[विरेंद्र] अरे, क्या "जी सर जी सर?"
अभिषेक जी, ये बताइए काम पूरा होगा या नहीं स्लोगन वाला?
नहीं, सर। आज हो जाएगा, पक्का।
[विरेंद्र] आपके आज-आज के चक्कर में हफ़्ता भर हो गया।
हर दिन डीएम साहिबा का फ़ोन आ जाता है। कहती हैं, "आप तारीख़ बताइए।"
क्या बताएँ हम उनको?
देखिए अभिषेक जी, आज अगर काम पूरा नहीं हुआ,
तो आपके खिलाफ़ अनुशासनात्मक कार्रवाई करनी होगी।
-ये जान लीजिए। -अरे नहीं, सर।
आज हो जाएगा। पेंटर आ गया है।
[अभिषेक] दरअसल, मैं भी साइट पर ही जा रहा था, सर।
चल, यार।
सर, मोटरसाइकिल से चलते हैं ना।
अरे, यहीं तो है। चल।
[बच्चों के पढ़ने की आवाज़]
सचिव जी, ये सब लिखवाने से कोई फ़ायदा होता है क्या?
जिसको जितने बच्चे पैदा करना है, वो करता ही है।
है ना? आप बताइए!
देखते हैं, लिखवा दिया है।
अब ऐसा है, प्रह्लाद जी, सरकारी आदेश है।
फ़ायदा हो या ना हो, लिखवाना तो पड़ेगा ही।
और ये सब पढ़ के लोगों में थोड़ी-बहुत जागरूकता तो आती ही है।
हाँ, तुम बहुत जागरूक हो?
ये सब तुम जैसे नवविवाहित लोगों के लिए है, समझे?
हम तो पहले ही दिन से जागरूक हैं।
[अभिषेक] चलें। ये तो सही लग रहा है।
-चलना ही पड़ेगा। देखो, जागरूक। -[प्रह्लाद] आज कितने बजे जागरूक हो जाओगे?
-आओ, हम तुम्हारी जागरूकता में आग लगाएं! -[विकास] अब भी न, प्रह्लाद जी।
-[ब्रिज] आओ। यहाँ देखो। -[प्रह्लाद] नमस्ते।
एक है। यहाँ देखो, चाहिए।
[प्रह्लाद] कभी-कभी नहा लिया करो, माधव।
[हँसने की आवाज़]
अच्छा, प्रधान जी, मैं दूध मंगवाने का सोच रहा था गाँव में।
किसके यहाँ से मंगवाऊं?
[विकास] प्रधान जी से ही मंगवा लीजिए ना? इनके यहाँ तो बहुत गाय-भैंसे हैं।
ठीक है। तो गाय का दूध चाहिए या भैंस का?
किसी का भी चलेगा।
[ब्रिज] ऐसा करिए, आप भैंस का लीजिए।
भैंस का दूध थोड़ा गाढ़ा होता है।
[विकास] ये शहर के आदमी हैं।
गाढ़ा दूध पचाने में कहीं दिक़्क़त ना हो जाए।
अरे, पानी मिला लेंगे, और क्या। सब हो जाएगा।
[गाय के रंभाने की आवाज़]
ठीक है। भैंस का ही कर लेते हैं, प्रधान जी।
भैंस का तो... हमारे यहाँ तो तीन तरह की भैंस हैं।
मुर्रा, सुरती और जाफ़राबादी।
-कौन सी भैंस का आपको चाहिए? -सुरती ठीक रहेगा।
आपसे लेते थे ना हम सुरती का। उसका दूध ठीक है।
अरे, जाफ़राबादी बेहतरीन है, सचिव जी।
अरे, चुप करो।
-दूध उन्हें पीना है या तुम्हें पीना है? -प्रणाम, प्रह्लाद।
-ऐसा करिए... हाँ, जय राम। -प्रणाम।
आप मुर्रा का दूध लीजिए।
-ठीक है, मुर्रा ही पक्का कर लेते हैं। -हाँ, ठीक है।
तो, कितना?
आधा लीटर बहुत रहेगा।
धत तेरे की! आधा लीटर कोई दूध होता है?
कम से कम दो लीटर लीजिए।
हाँ, थोड़ा अखाड़ा जाइए, दंड-बैठक लगाइए, नहीं तो ऐसे ही दुबले-पतले घूमते रहेंगे।
नहीं, आधा लीटर बहुत है।
कितना पड़ जाएगा महीने का?
अब आधा लीटर दूध का क्या पैसा लेंगे तुमसे, भाई?
नहीं, ऐसे थोड़े ही होता है।
नहीं, हम कह दिए तो कह दिए। हम नहीं लेंगे।
-प्रधान जी। -प्रधान जी के पास बहुत पैसा है, सचिव जी।
-हाँ... -खेत है, गाय है, सब है और क्या चाहिए?
[ब्रिज] तुम्हारा बाप होलकर नंद रख गया था मेरे पास पैसा।
[ब्रिज] बात करते हैं। धत्।
-[सबके हँसने की आवाज़] -बड़े हैं आप।
ये एक है यहाँ।
अरे, ये क्या लिखा हुआ है?
-पेंटर कहाँ पर है? -[पेंटर] आ गए, सर।
वो ज़रा पेशाब करने चले गए थे।
ये क्या लिखा है बे?
"दो बच्चें हैं मीठी खीर।
उससे ज़्यादा बवासीर।"
[पेंटर] हमने अपनी मर्ज़ी से थोड़ा ही कुछ लिखा है, सर।
वो तो जैसा सचिव जी ने बताया था, बस वैसा ही लिख दिया है।
बीडीओ ऑफ़िस से यही लिखवाने का आदेश है।
[प्रह्लाद] प्रधान जी,
ये जागरूकता के नाम पर कुछ ज़्यादा नहीं हो रहा क्या?
ज़्यादा क्या है इसमें? ठीक ही है।
थोड़ा ज़्यादा है, पर चलता है, प्रधान जी।
[ब्रिज] अरे प्रह्लाद, चलता है।
यहाँ पढ़ता कौन है गाँव में।
ठीक है, अब आप लोगों को सही लग रहा है, तो ठीक है।
हम तो ऐसे ही कह रहे थे।
तो सचिव जी, वो बनवारी को भेज दें?
रोज़ सवेरे सात बजे आधा लीटर दूध दे जाएगा।
ठीक है, आप लोग निकलिए, मैं ये काम करवा कर आता हूँ।
[ब्रिज] तो मुर्रा का भेजें ना?
हाँ, वो हिसाब-किताब का भी बता दीजिए महीने का?
अरे, आप तो हिसाब-किताब के पीछे पड़े हैं।
हमने वादा कर लिया है ना? अब क्या हिसाब, छोड़िए।
-आओ। -अच्छा, हम ऑफ़िस जा रहे हैं।
-तुम तो बोले थे कि एक घंटा लगेगा। -[पेंटर] बस हो जाएगा।
-[अभिषेक] ये करो। ये "ज" को थोड़ा बड़ा करो। -[पेंटर] हाँ, सर।
[थीम संगीत]
आधा लीटर दूध का पैसा मॉँगते अच्छा थोड़े ही लगता है।
[मंजू] हाँ, आप तो इतना धनवान हो गए हैं,
कि 750 रुपए महीना से आपको कोई फ़र्क ही नहीं पड़ रहा है।
कहीं एक-दो करोड़ छिपा कर रखा है,
तो हमें बता दीजिए ना।
ये क्या फ़ालतू बात करती हो?
बेटी की शादी सिर पर आ गई है। वो पकड़ाइए।
और इन्हें अपनी रईसी झाड़ने से फुर्सत नहीं मिल रही है।
[ब्रिज] हाँ!
और आधा लीटर दूध महीना भर मुफ़्त में देने से जैसे बेटी की शादी रुक जाएगी?
[मंजू] बात रिंकी की शादी की नहीं है।
बात ये है कि आपकी आदत ही बिगड़ी हुई है।
किसी को लौकी दे आते हैं, किसी को दूध दे आते हैं।
अरे, जाकर पूरी की पूरी भैंस ही दे आइए ना?
क्यों चिल्ला रही हो?
माँग लेंगे सचिव जी से पैसे।
अब तो खुश?
क्या खुश?
माँग कर हम पर कोई उपकार नहीं करेंगे।
ठीक है, तो नहीं माँगेंगे।
[हास्यकर संगीत]
अरे, माँग लेंगे।
[ब्रिज] अभी के अभी थोड़े ही माँग सकते हैं।
माँगने के लिए थोड़ा सोचना पड़ता है कि कब माँगे, कैसे माँगें, कहाँ माँगें।
ये नहीं कि बस मुँह उठा के चल दिए और जहाँ सचिव जी दिखें, तो कहें पैसा निकालिए।
अरे उनसे वादा किए हैं, ऐसे थोड़े ही है।
तो कह दीजिए, नेता हैं।
झूठमूठ का वादा करते हैं। कह दीजिए।
हम ऐसे-वैसे नेता नहीं हैं।
किस तरह के नेता हैं?
ऐसे हैं।
लाइए, वो उधर से दीजिए, गंदे वाले।
[कैमरे से फ़ोटो खींचने की आवाज़]
दो-चार दिन में, ऑफ़िस आकर अपने पैसे ले जाना।
[पेंटर] ठीक है, सर।
[भूषण] ये क्या लिखा है, सचिव जी?
[उदास संगीत]
ये...
ये तो बस ऐसे ही सरकारी काम है।
क्या है ये?
हमने अपनी मर्ज़ी से नहीं लिखा है।
वो तो जैसा सचिव जी ने कहा, बस वैसा ही लिख दिया।
[भूषण] मतलब आप लोग कहना क्या चाहते हैं?
दो से ज़्यादा बच्चा बवासीर होते हैं?
हमारा पिंटू बवासीर है।
♪पिंटू तो बवासीर है♪
-♪पिंटू तो बवासीर है♪ -[भूषण] चुप।
पापा, ये बवासीर का मतलब क्या होता है?
कुछ नहीं, बेटा। बवासीर का मतलब लेमन चूस होता है।
सचिव जी, ये नारा-वारा हटवाइए।
हटवाइए।
नहीं देखिए, हटवा तो नहीं सकते। ऊपर से आदेश हैं।
ठीक है, फिर। अब देखिए।
विनोद जी, भाई लोग।
देखिए, प्रधान जी के राज में क्या हो रहा है।
[विनोद] क्या हुआ, भूषण जी?
-आपके चार बच्चे हैं, है ना? -हाँ, तो।
तो इन लोगों के मुताबिक आपका तीसरा बच्चा और चौथा बच्चा बवासीर हैं।
क्या?
-हम नहीं कह रहे, ये लोग कह रहे हैं। -क्यों छोटी सी बात का बतंगड़ बना रहे हैं?
अभी तो आप देखते जाइए।
अब प्रधान जी को जाकर बोल दीजिएगा,
कि हमारे खानदान से अगले पंचायत चुनाव में उन्हें एक भी वोट नहीं मिलेगा।
बहुत बड़ा खानदान है हमारा। और सबके तीन-तीन, चार-चार बच्चे हैं।
फिर तो हम भी वोट नहीं देंगे इनको।
पापा, फिर तो हम भी इनको वोट नहीं देंगे।
एकदम, बेटा। किसी को वोट नहीं देना।
बस 18 साल के हो जाओ तुम।
[भूषण] मनमर्ज़ी चल रही है।
[तनावपूर्ण संगीत]
[पेंटर] लग रहा है, जैसे बवाल होने वाला है, सचिव जी।
हमारा पैसा तो मिलेगा ना?
तुम साफ़ करके निकलो यहाँ से।
[उदास संगीत]
-विकास! -हाँ।
जाकर पुतवाओ, और सब हटवा दो वहाँ से।
अरे, विकास।
प्रधान जी, स्लोगन लिखवाने का ऊपर से दवाब है।
अरे, दवाब तो हमारे ऊपर भी है, भाई।
[ब्रिज] दबाव है।
[प्रह्लाद] सचिव जी, गाँव में बहुत से लोगों के पास ना
दो से ज़्यादा बच्चे हैं।
वो सब अगर प्रधान जी के ख़िलाफ़ हो गए तो?
[अभिषेक] तो मैं क्या करूँ, प्रह्लाद जी?
अब मैं आदेश नहीं मानूँगा, तो मुझ पर अनुशासनात्मक कार्रवाई होगी।
कौन सी कार्रवाई?
मेरी नौकरी जा सकती है, प्रधान जी।
आपकी तो सिर्फ़ नौकरी जाएगी, हमारे हाथ से तो प्रधानी चली जाएगी।
बताइए कौन सा ज़्यादा ज़रूरी है?
आपकी नौकरी या हमारी प्रधानी?
[विकास] प्रधान जी,
इनके लिए तो इनकी नौकरी ही ज़्यादा ज़रूरी होगी ना।
[फ़ोन के रिंगटोन की आवाज़]
हेलो।
हाँ, गजिंदर, बोलो।
क्या कह रहे हो? हाँ?
अरे, आपके बच्चे को बवासीर की बात नहीं है, भाई।
[ब्रिज] ये दूसरा बवासीर है।
अब कैसे? आप समझते क्यों नहीं हैं?
[ब्रिज] नहीं, वो सब नहीं है। नहीं। ना।
हाँ।
[प्रह्लाद] गजिंदर के परिवार में चार भाई हैं।
मतलब चार वोट।
चारों की पत्नियाँ। चार और चार मिलाकर आठ वोट।
[प्रह्लाद] और गजिंदर के बाप।
अगले चुनाव तक ज़िंदा रह गए, तो एक और, नौ।
गए नौ वोट।
[ब्रिज] सचिव जी,
आप बीडीओ साहब को समझाइए-बुझाइए ना। देखिए थोड़ा।
ठीक है, कोशिश करके देख लेता हूँ।
[फ़ोन के रिंगटोन की आवाज़]
अरे, यार। प्रह्लाद, जाकर सब दीवारें पुतवाओ, यार।
नहीं तो, दिन बार फ़ोन आते रहेंगे।
प्रधान जी, अभी के लिए तो रहने देते हैं ना।
अरे, आप परेशान क्यों होते हैं?
बीडीओ साहब मान जाएंगे ना?
आपको क्या लगता है?
नहीं मानेंगे बीडीओ साहब?
[हास्यकर संगीत]
हाँ।
अब ये किसको मुफ़्त में देने जा रहे हैं?
अरे, हद करती हो, भाई। हटो।
[मंजू] रुकिए।
सचिव जी से दूध के पैसे के बारे में बात की?
अरे, माँग लेंगे। 750 रुपये के लिए तुम तो हमारे सिर पर बैठ गई हो।
-चलो, हटो। -नहीं।
सारा घर लुटा दीजिए ना? दे आइए सब कुछ।
दानवीर पुरूष बनने निकले हैं।
अभिषेक सर, ये आप ही दे दीजिएगा बीडीओ सर को।
हमारा तो दिल थोड़ा ज़ोर से धड़क रहा है।
एक तो यार, प्रधान जी से कोई बात करने जाओ तो बात-बात पर लौकी पकड़ा देते हैं।
[अभिषेक] लौकी से बातें होती हैं क्या?
ये क्या है?
लौकी है।
हमें भी दिख रहा है, बैंगन नहीं है।
मतलब, आप लोगों को क्या लगता है कि हरी सब्ज़ी देकर आप लोगों का काम हो जाएगा?
मतलब, हमें घूसखोर समझा है?
सर, अब प्रधान जी लिखवाने नहीं दे रहे। तो बताइए मैं क्या करूँ?
हाँ तो ठीक है, हम भी अपने ऊपर क्यों लें?
डीएम मैडम पूछेंगी,
हम बोल देंगे फुलेरा ग्राम पंचायत के सचिव, काम करने में सक्षम नहीं हैं।
सर, अगर आपको लग रहा है कि मैं समझा नहीं पा रहा हूँ,
तो आप जाके समझा दीजिए प्रधान जी को।
अरे, हम क्यों समझाएं, भई? हैं?
आपके प्रधान जी हैं। आप समझाइए।
-सर, मेरे रिश्तेदार नहीं हैं प्रधान जी। -तो क्या हमारे जीजाजी हैं?
सर।
सर, गाँव वालों को ना बवासीर शब्द से थोड़ी समस्या है।
तो उसकी जगह कोई दूसरी बीमारी...
गजब बात करते हैं, भाई आप?
अरे बदल कैसे दें?
जानबूझकर डाला हुआ है, ताकि लोगों को बुरा लगे।
कुछ आता ही नहीं है आप लोगों को।
-[घंटी की आवाज़] -तिवारी जी।
[तिवारी] जी, सर।
देखिए!
हमारी डीएम मैडम को देश की बढ़ती आबादी की बहुत चिंता है।
इसलिए उनका मानना है...
कि दो बच्चे मीठी खीर, उससे ज़्यादा बवासीर।
देखिएगा, ये स्लोगन लोगों के अंदर तक वार करेगा।
[विरेंद्र] इसलिए जाइए, प्रधान जी को समझाइए।
और स्लोगन पूरा वापस लिखवाइए।
नहीं तो, डीएम मैडम हमारी तो खिंचाई करेंगे ही, आपकी भी कर देंगी।
और प्रधान जी नहीं माने तो?
उनकी भी खिंचाई कर देंगी।
वो क्या कोई खास इंसान हैं?
हम्म?
[गला साफ़ करते हुए] हमको नहीं पता।
जाइए।
रहने दीजिए।
[उदास संगीत]
प्रधान जी, वो स्लोगन वापस लिखवा देते हैं। वर्ना, डीएम मैडम हम दोनों की...
डीएम मैडम हम दोनों के ऊपर अनुशासनात्मक कार्रवाई करवा देंगी।
प्रधान जी, कुछ तो बोलिए।
आप जाइए पढ़ाई-लिखाई करिए अपनी।
[मंजू] तो वापस लिखवा दीजिए ना। क्या हो जाएगा?
अगला चुनाव हार जाओगी।
[मंजू] हार गए तो हार गए।
लेकिन ये लोग, जो एक छोटे से नारे को लेकर इतना बड़ा तूफ़ान खड़ा कर रहे हैं ना,
उनको कहिए कि जाकर अपने घर में अपनी औरतों से पूछें
कि दो से ज़्यादा बच्चे पैदा करने और उन्हें पालने में, उनकी क्या हालत हो जाती है।
[मंजू] ठीक है, बवासीर अच्छा शब्द नहीं है।
पर बात तो सही है ना?
ज़्यादा ज्ञान मत दो, हमको सब पता है।
पता है तो लिखवाने से डर क्यों रहे हैं? जो सही है, कीजिए।
अरे, खाली सही काम करने से आदमी चुनाव नहीं जीत जाता।
राजनीति का कुछ अता-पता नहीं है तुम्हें।
ये क्यों नहीं कहते
कि कठिन काम करने की आप में हिम्मत ही नहीं है?
[मंजू] आइए, पसर जाइए।
क्या? कुछ भी बोले चली जा रही है।
कुछ अता-पता है नहीं, बस बोले चली जा रही है।
[मंजू] हम्म।
सचिव जी से अपने ही दूध के पैसे नहीं माँगेंगे,
ताकि उनको बुरा न लग जाए।
और नारा सही है, लेकिन लिखवाएंगे नहीं
कि गाँव के लोगों को बुरा न लग जाए।
इतना ही डर है ना, तो एक काम कीजिए। नारे के नीचे...
[मंजू] देखिए, हमारी तरफ़ देखिए।
नारे के नीचे हमारा नाम लिखवा दीजिए, कि हमने बोला है।
और सचिव जी से दूध के पैसे की बात भी हम ही कर लेंगे।
[मंजू] सही बात के लिए आवाज़ तो निकलती नहीं है,
बड़े आए हैं नेता बनने।
[निराशापूर्ण संगीत]
अनुशासनात्मक कार्रवाई में निलंबन वगैरह कुछ होता होगा।
[प्रतीक] कितने दिन का होगा निलंबन?
अरे, अब मुझको क्या पता कितने दिन का होता है?
निलंबित होऊँगा तो पता चलेगा।
[प्रतीक] अबे, तो पंचायत की एचआर पॉलिसी जाँच ना, उसमें लिखा होगा...
एक मिनट।
[प्रतीक] हेलो। अभिषेक? हेलो?
जी, प्रधान जी।
[ब्रिज] सचिव जी, एक काम करिए,
कल सुबह सारे वार्ड सदस्यों की एक मीटिंग बुलाइए।
[निराशापूर्ण संगीत]
[ब्रिज] देखिए, आप सब लोग जाइए,
और अपने-अपने वार्ड के लोगों को
ये बताइए कि हम...
"दो बच्चे हैं मीठी खीर और उससे ज़्यादा बवासीर।"
ये वाले नारे के साथ खड़े हैं।
और इसलिए खड़े हैं क्योंकि ये नारा एकदम सही है।
-[प्रह्लाद] प्रधान जी। -[ब्रिज] हम्म?
फ़ैसला डीएम मैडम के दवाब में तो नहीं ले रहे हैं ना?
अरे नहीं, भाई। ये फ़ैसला हमने खुद लिया है।
[मंगल] पर, प्रधान जी, अगले चुनाव में दिक़्क़त हो सकती है।
अरे, तो हो जाने दो दिक़्क़त।
अरे, खाली आपको नहीं, हम लोगों को भी दिक़्क़त हो जाएगी ना।
[सभी] हाँ। हमारे लिए भी दिक़्क़त होगी ना।
देखिए, अगर कोई पूछे,
तो कह दीजिए ये हमारी ज़िम्मेदारी है,
आप लोगों का इसमें कोई लेना-देना नहीं है।
फिर ठीक है।
[आदमी 2] फिर ठीक है, प्रधान जी।
जैसा आप कहें।
सुनो, बोलना कि ये फ़ैसला हम दोनों का है।
प्रधान, उप-प्रधान दोनों का।
तू क्यों बीच में घुस रहा है?
अरे नहीं, प्रधान जी। आपकी छत्रछाया में राजनीति की है।
आप हार गए, हम जीत गए तो?
-मज़ा नहीं आएगा। -बहुत हरामी हो तुम, कसम से।
प्रधान जी, हम भी आपके साथ हैं।
देखिए,मेरा चुनाव से कोई लेना-देना नहीं है
पर मैं भी प्रधान जी के साथ हूँ।
ठीक है।
देखिए आप लोगों पर ज़िम्मेदारी का कोई दवाब नहीं है। समझे?
[मंगल] ठीक है, प्रधान जी, जैसा आप कहें।
[सभी एक साथ] ठीक है।
[ब्रिज] ठीक है, चलिए फिर।
अरे... एक मिनट। बैठिए।
अरे, सचिव जी, वो जो कल आपने हमको एक बात बताई थी ना,
सिगरेट के डब्बे वाली...
-हाँ। जी। -...वो इनको समझाइए ना।
अरे, बैठिए। बैठ कर समझाइए। खड़े होंगे तभी समझेंगे क्या?
फट से उठकर खड़े हो जाते हैं।
-अच्छा, सुनिए। -सुनिए।
लोगों को ये बात समझाते हुए अगर कोई आनाकानी करे,
किसी को बात नहीं समझ में आ रही हो,
तो ये उदाहरण ज़रूर दीजिएगा।
कि जिस तरह से सिगरेट की डिबिया पर वो चेतावनी वाली फ़ोटो छपी होती है,
हमारा नारा भी उसी तरह से जानबूझकर बुरा बनाया गया है।
ताकि लोगों तक सही संदेश पहुँचे।
[ब्रिज] अच्छे से समझ में आया ना?
बिलकुल, जैसे सचिव जी ने समझाया, बिलकुल वैसे ही जाकर समझाना।
-[मंगल] समझ गए। -[ब्रिज] ठीक है?
एक-एक शब्द। एकदम वैसा ही, जैसा बताया है।
-ठीक है? जाओ। -[सब एक साथ] ठीक है।
-और, विकास... -हाँ।
तुम जाकर वो नारा दोबारा लिखवाओ।
[विकास] पूरा, ठीक से न?
चलिए, भाई। चलते हैं।
[ब्रिज] हाँ, लिखवा दो।
सचिव जी, आप तो बहुत खुश हो रहे होंगे।
जो आप चाह रहे थे, वो तो हो गया।
ऐसा कुछ भी नहीं है।
प्रधान जी ने जो फ़ैसला लिया है, एकदम सही लिया है।
[प्रह्लाद] अरे, छोड़िए। इससे अब क्या फ़र्क पड़ता है?
सही काम करने के चक्कर में, नेतागिरी तो हम लोगों की दाँव पर लग गई ना।
[प्रह्लाद] है कि नहीं?
[फ़ोन के रिंगटोन की आवाज़]
-बीडीओ सर का फ़ोन आ रहा है। -[प्रह्लाद] स्पीकर पर रखो।
-स्पीकर... -[अभिषेक गला साफ़ करते हुए]
हाँ, सर। प्रधान जी मान गए हैं।
हाँ। बधाई हो।
अरे, ये तो बहुत बढ़िया बात है, चलिए, प्रधान जी मान गए हैं।
[वीरेंद्र] वैसे, अभिषेक जी, वो...
वो बवासीर वाला जो नारा था ना, वो अनिवार्य नहीं है अभी।
क्यों? क्या हुआ?
[वीरेंद्र] वो हुआ कुछ खास नहीं है।
पास के एक गाँव से खबर आई थी कि छह बच्चों का एक बाप था,
वो नारा पढ़ा, गुस्से में आ गया
और पंचायत का ऑफ़िस जला दिया, रात में जाकर।
[विरेंद्र] तो देख लीजिएगा, आप लोगों को जो ठीक लगे। ठीक है?
[हकलाते हुए] हेलो?
क्या करें, प्रधान जी? चल कर रोके उन्हें?
अरे, रोकिए, प्रधान जी, उनको। और क्या।
प्रधान जी, यहाँ ऑफ़िस में आकर आग लगा दी, तो दिक़्क़त हो जाएगी।
यहाँ अकेले सोता हूँ रात को, दरवाज़ा बंद करके।
फ़ोन करो। विकास को फ़ोन करो।
अरे, अभी तो आप कह रहे थे सही फ़ैसला लिया है।
जब सही फ़ैसला लिया है, तो डर क्यों रहे हैं?
प्रधान जी, आप ज़्यादा प्रेरित हो गए हो। थोड़ा वास्तविक होकर सोचो।
अरे, ऑफ़िस को कोई कुछ नहीं करेगा।
जो करेगा, अगले चुनाव में हमारे साथ करेगा। चलो।
अरे, लेकिन...
और हाँ, वो दूध का महीने का साढ़े सात सौ रुपए होगा।
[अभिषेक] क्या?
[ब्रिज] साढ़े सात सौ रुपए।
मुर्रा भैंस है। उसको खिलाना-पिलाना पड़ता है कि नहीं?
[अभिषेक] हाँ, प्रधान जी, मैं दे दूंगा।
[ब्रिज] आज पता नहीं क्यों हमको अंदर से सरदार पटेल जैसा महसूस हो रहा है।
सरदार पटेल को जानते हैं ना?
भारत के लौह पुरूष।
कठिन से कठिन फ़ैसला चुटकी बजाते ही ले लिया करते थे।
हमको भी एक दिन वैसा ही बनना है।
[कैमरे से फ़ोटो खींचने की आवाज़]
[चंचल संगीत]